Френски макарони с матча и бял шоколад ♥ matcha and white chocolate french macaroons
### Днешното ми предложение е за френски макарони с матча и крем с бял шоколад и лимонови кори.


### Не че бях планирала да правя макарони тези дни, но след неделното [тирамису](https://culinarywithme.com/%d0%bf%d0%be%d1%80%d1%82%d0%be%d0%ba%d0%b0%d0%bb%d0%be%d0%b2%d0%be-%d1%82%d0%b8%d1%80%d0%b0%d0%bc%d0%b8%d1%81%d1%83/) ми останаха белтъци, които чакаха реда си няколко дни в хладилника.


### 


### Честно казано не бях планирала точно тази съдба за белтъците, но в някакъв момент на следофисноизтрещяване реших, че е супер идея да разчистя хладилника. За жалост този ентусиазъм се появи късно вечерта и околните магазини или бяха затворени или не предлагаха кой знае какви съставки. Резултатът, обаче, много пасна на домашните, а и не само и точно за това, реших да ги споделя.


### В друг случай бих заместила лимоновата кора с лайм и бих добавила свежи малини, но пък знае ли човек, скоро може пак да изтрещя, но в по-нормално време :d


### И тъй като френските макарони са доста капризни, горещо ви препоръчвам да погледнете [подробната публикация](https://culinarywithme.com/%d0%ba%d0%be%d0%bb%d0%b5%d0%b4%d0%bd%d0%b8-%d1%84%d1%80%d0%b5%d0%bd%d1%81%d0%ba%d0%b8-%d0%bc%d0%b0%d0%ba%d0%b0%d1%80%d0%be%d0%bd%d0%b8/), която публикувах преди време.


### **За черупките:**


### *за около 18-20 броя*


### 90 г престоял белтък, на стайна температура


### малка щипка сол


### 30 г захар на кристали


### 90 г бадемово брашно


### 195 г пудра захар


### 5 г матча на прах


### **За пълнежа:**


### 200 г бял шоколад, нарязан на ситно


### 60 мл сметана


### фино настърганата кора на 1/2 лимон или лайм и нарязана на съвсем ситно


### 


### **Начин на приготвяне:**


### С помощтта на миксер или кухненски робот разбийте белтъците с щипката сол до пяна. При непрекъснато разбиване, добавете на 2-3 пъти захарта на кристали. Разбийте до получаването на твърди върхове.


### Прехвърлете белтъчната смес в суха купа и на 2-3 пъти добавете предварително пресятата смес с пудра захар, бадемово брашно и матча. Внимателно разбъркайте с шпатула до получаването на лъскава, гладка смес.


### Прехвърлете получената смес в пош с кръгъл накрайник и оформете черупките върху предварително подготвена тава, застлана с хартия за печене.


### Тупнете тавата лекичко.


### Загрейте фурната на 150С.


### Оставете за 30-40 минути на стайна температура за да се получи лека коричка.


### Печете макароните  15 минути, след което охладете първо в тавата, а след това и върху решетка до пълно охлаждане.


### През това време подгответе крема.


### Поставете нарязания шоколад в подходяща купа.


### Загрейте сметаната до кипване и я изсипете гореща върху шоколада. Разбъркайте интензивно до разтапянето на шоколада и добавете лимоновата кора. Охладете получения крем за час - два в хладилник.


### Когато кремът се охлади и сгъсти, извадете и разбъркайте добре. Напълнете пош с кръгъл накрайник.


### Сглобете макароните, като ги слепите с крем и леко ги притиснете.


### Това е! :)


### И да, истина е! Когато престоят, макароните са по-хубави :)




---


### *А ако публикацията ви е харесала, споделете в социалните мрежи и/или се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### 


### 

